Izvor: N1

Zagrebački je gradonačelnik Milan Bandić u četvrtak još jednu fontanu pustio u rad. Radi se o onoj na križanju Radničke ceste te Zaharove i Zoranićeve ulice.

"Gdje god možemo u gradu, ovo ćemo napraviti. Zagreb na Savi. Zagreb na vodi. Imamo vode, hvala Bogu, i to ćemo napraviti. Ovo ima svoj funkcionalni i estetski moment. Ljudi kad se voze imaju vidjeti prirode", kazao je Bandić o fontani.

Okupljene je novinare interesiralo i hoće li fontana imati ime. "Što se mene tiče, neka se sve fontane zovu Bandićeve. Ali zagrebačke su to fontane, to je najljepše. Rim ima 224 fontane, kad ćemo mi Rim stići? Mi imamo sedam, osam fontana. Od Rima smo mnji četiri puta, znači trebali bi imati pedesetak fontana. Sad kad ih sve zbrojimo, imamo desetak. Trebamo izgraditi još 40 fontana", kazao je zagrebački gradonačelnik, piše Index.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.